**О Б А В Е Ш Т Е Њ Е**

**ЗА РОДИТЕЉЕ**

**У току је пријављивање за бесплатне уџбенике, у организацији Министарства просвете.**

**Право на бесплатне уџбенике у школској 2025/2026. години, имају:**

* **ученици из социјално/материјално угрожених породица (примаоци новчане социјалне помоћи);**
* **ученици са сметњама у развоју и инвалидитетом, који образовно васпитни рад остварују по индивидуалном образовном плану, а потребни су им прилагођени уџбеници, као и ученицима који образовно-васпитни рад не остварују по индивидуалном образовном плану, а којима је потребно прилагођавање (увећан фонт, Брајево писмо, електронски формат);**
* **ученицима који основношколско образовање и васпитање стичу по индивидуалном образовном плану, укључујући и ИОП 3;**
* **ученици из породица у којима је троје и више деце у систему образовања и васпитања, с тим да право на бесплатне уџбенике остварује дете/деца која су ученици јавне основне школе.Ако сва или више деце похађа јавну основну школу,бесплатне уџбенике добија дете/деца која су прва почела да стичу основно образовање и васпитање,изузев ако се родитељ определи да бесплатне уџбенике добије дете/деца која су касније почела да стичу основно образовање и васпитање, о чему у писаном облику обавештава школу;**
* **ученицима првог и другог разреда основне школе који су глуви, а којима су потребни прилагођени уџбеници у електронском формату, са видео садржајима на српском знаковном језику;**
* **ученицима из породица у којима само један родитељ,врши родитељско право због тога што је други родитељ преминуо или је непознат;**
* **ученицима који болују од ретке болести;**
* **ученицима који остварују право на туђу негу и помоћ.**

**ПОТРЕБНА ДОКУМЕНТАЦИЈА:**

**Школи као доказ о испуњености услова за добијање бесплатних уџбеника, потребно је доставити следећу документацију:**

* **примаоци новчане социјалне помоћи – РЕШЕЊЕ(копија) којим се утврђује право на остваривање социјалне новчане помоћи;**
* **за ученике који су треће и свако наредно дете – ПОТВРДУ образовно-васпитне установе о својству ученика за свако дете, осим за децу која су у нашој школи.**
* **за ученике који основношколско образовање и васпитање стичу по индивидуалном образовном плану – није потребна документација, јер школа поседује потребну документацију.**
* **за ученике из породица у којима је носилац родитељске бриге само један родитељ,због тога што је други родитељ непознат(доказ извод из матичне књиге рођених) или је један родитељ преминуо(доказ извод из матичне књиге умрлих за другог родитеља .**
* **за ученике који болују од ретке болести-извештај лекара.**
* **За ученике који остварују право на туђу негу и помоћ-решење(копија) којим се утврђује наведено право.**

**РОК ЗА ДОСТАВЉАЊЕ ПОТРЕБНЕ ДОКУМЕНТАЦИЈЕ ЈЕ ДО 09.06. 2025. ГОДИНЕ**